( 61 ) 
tousjours la main vers la Princesse de se faire preste le plus 
test qu’elle pourroit pour s’ambarquer, puisque le temps 
couroit contre nous. Et comm’ il la sollicitoit de luy faire 
entendre, par un billet, le nombre des gens qu’elle vouloit 
mener avec elle, et la qualité d’iceulx, et combien de coffres, il 
se trouva bien esbahy quant il vit le nombre, qu’estoit les deux 
tiers plus grand que luy n’espéroit ne que Son Altèze n'enten- 
doit. De manière que cela causa ung grand changement aux 
naves de l’armée, parce qu’ilz passoient le nombre de cent et 
trente personnes : desquelx, ostez dix ou douze et trente trois 
femmes qu’elle mesne avec elle, toute la reste est canaille, 
néantmoings en leur parolles [elalejos comm’el Rey E Le prin¬ 
cipal de tous est Don Manuel Dalmade, évesque d’Angre -, 
envoyé de la part du Roy avec elle, quil vint avec xxim ser¬ 
viteurs. L’aultre après est Dieguo de Mendoce, maior d’homme 
maior de la Princesse : ainsi l’appellent les Portugais; et avec 
luy vint sa femme, camerera maior , ayant quatres filles, toutes 
quatres damoyselles à la Princesse, et ung filz. Cestuy Dieguo 
de Mendoce 3 est de la vraye maison des Mendoce et parent 
proche à la seconde femme que jadis le duc de Bergance 
eult. espousée, qu’estoit de la maison des Mendoce. Oultre ces 
deux icy et deux ou trois gentilhommes servans, je n'y con- 
gnois personne d’estime. 
Quant à la Princesse, elle n’est ny belle ny laide; néant¬ 
moings elle est fort petite. Mais ce que deffault à la beaulté, si 
le Prince en désiroit davantaige, comme certes je pense bien 
qu’il faict, sa bonne grâce, sa grande humanité, vertu, pru¬ 
dence et doctrine certainement récompense entièrement ce 
deffault; car mieulx nourrie ny plus sage princesse l’on ne 
1 C’est-à-dire nobles comme le Roy. 
2 Angra, principale ville de file Terceira et des autres Açores, est le 
siège d’un évêque suffragant du patriarche de Lisbonne. 
5 Serait-ce Diego Hurtado de Mendoza, comte de Saldagna, mort le 
29 mars 15G6, qui avait épousé Maria de Mendoza, fille et héritière de 
Rodrigo, marquis de Zenete? 
